ने कर्तव्य को अच्छी तरह से पूरा करने पर भी उनका कोई प्रभाव नहीं पड़ता है, और अगर तुम उन बातों को जान भी जाओ तो भी इससे तुम्हारी आस्था बढ़ेगी नहीं। अतीत में नबियों ने संकेत और चमत्कार दिखाए थे, इससे लोगों को क्या हासिल हुआ? यह सब इसलिए दिखाए गए थे ताकि लोग परमेश्वर के अस्तित्व को स्वीकारें। वे नबी परमेश्वर नहीं हैं, चाहे उन्होंने कितने भी चमत्कार दिखाए हों, क्योंकि उन नबियों के पास परमेश्वर का सार नहीं था। चमत्कार दिखाए बिना भी देहधारी परमेश्वर परमेश्वर है, क्योंकि उसमें परमेश्वर का सार है। वह संकेत और चमत्कार नहीं दिखाता है, तो इसका मतलब यह नहीं है कि वह उन्हें नहीं दिखा सकता। उसके वचनों से जो कुछ हासिल होता है वह संकेत और चमत्कार दिखाने से कहीं अधिक सर्वशक्तिमान है; यह और भी बड़ा चमत्कार है। परमेश्वर के सार और स्वभाव को जानने की कोशिश करना बहुत महत्वपूर्ण है; यह तुम लोगों के जीवन में प्रवेश के लिए बहुत फायदेमंद है, और यह परमेश्वर में आस्था का सही मार्ग है।
तुम लोगों को पता होना चाहिए कि जब परमेश्वर देह में कार्य करता है, तभी लोग परमेश्वर के पास जो है या जो वह स्वयं है, उसके सार और उसके स्वभाव के अधिकांश अंश को देख सकते हैं। यह परमेश्वर को जानने का सबसे सही अवसर है। परमेश्वर के कार्यों और उसके स्वभाव को जानना, जिसके बारे में लोगों ने अतीत में बात की थी - इसे हासिल कर पाना कठिन था, क्योंकि उनकी परमेश्वर तक पहुँच नहीं थी। उस समय जब मूसा ने यहोवा को अपने सामने प्रकट होते देखा, तो उसने यहोवा के किए कुछ ही कार्य देखे। उसके पास परमेश्वर के बारे में कितना व्यावहारिक ज्ञान था? क्या यह आज के लोगों के ज्ञान से ज्यादा था? क्या लोग आज जितना जानते हैं यह उससे ज्यादा व्यावहारिक था? बिल्कुल